รู้สึกว่าช่วงนี้กังวลครับ หลายๆอย่างมันกดดัน เศร้าบ่อยแบบไม่มีเหตุผล เหวี่ยงกับตัวเองบ่อย แต่จะเงียบ แต่ก่อนเป็นคนร่าเริงมากๆๆๆๆหัวเราะยิ้มง่าย มากจริงๆ ตอนนี้เหมือนพออารมณ์ดีก็จะดีไม่สุด ไม่กล้าเข้าหาเพื่อน ไม่ขี้เล่นเหมือนแต่ก่อน มันคืออะไร ต้องทำไงครับ
สวัสดีค่ะ อาการเศร้า กดดัน เก็บตัวมากขึ้น อาจเข้าข่ายเป็นภาวะซึมเศร้า โรคซึมเศร้า การเปลี่ยนแปลงทางอารมณ์โดยภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ทำอะไรที่เคยทำก็ไม่สนุก ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานหากภาวะซึมเศร้าเป็นต่อเนื่องกันเกิน 2 อาทิตย์ โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าหากเข้าข่ายเป็นโรคซึมเศร้าแล้ว แนะนำให้รีบไปพบจิตแพทย์เพื่อประเมินสภาพจิตและเข้ารับการรักษาด้วยการใช้ยาหรือการทำจิตบำบัดการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์หรือเรื่องเศร้าที่มี ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้นค่ะ